Hei, jeg er Martin Keary, og i denne videoen
Skal jeg vise deg de største nyhetene i Audacity 3.2.
For dem som bruker Audacity til lydproduksjon, som podkastere og voice over-kunstnere,
er vi stolte av at Audacity nå støtter sanntidseffekter for
VST, Audio Units, LV2 og LADSPA.
La meg forklare for dere som ikke kjenner til sanntidseffekter:
Dersom du brukte en effekt i en tidligere versjon, ville den endre lyden på en måte
som ikke kunne endres igjen senere. Om du var misfornøyd med effekten og ønsket
å endre den, måtte du trykke Angre helt til den var borte, for så å bruke effekten på nytt.
Dette gjorde Audacity lite effektivt for store prosjekter med flere spor,
der det er naturlig å måtte justere effektene gjennom hele produksjonsprosessen.
Men nå, med sanntidseffekter, kan du gjøre endringer når du vil.
For å bruke dem, trykk denne Effekt-knappen som åpner en sidemeny som lar deg
velge effektene du vil bruke. Og hvis du vil legge effekter på et annet spor,
bare velg det, så oppdaterer sidemenyen seg. Ved hjelp av sidemenyen
kan du endre rekkefølge på effekter, skru dem av og slette dem når du vil.
Er sanntidseffekter nytt for deg, vil "skaff flere effekter" ta deg til
vår nye onlinemanual, der vi har lagt ut lenker til noen av de mest populære gratis plug-in-ene.
Alt du trenger å gjøre, er å installere dem, så dukker de opp i lista.
I kombinasjon med ikke-destruktiv redigering, som kom i forrige versjon,
er Audacity nå et svært kapabelt og kraftig lydproduksjonsverktøy.
I tillegg til sanntidseffekter, har vi også ryddet opp litt i grensesnittet.
Mange av lydinnstillingene som ble vist i disse nedtrekksmenyene er nå slått sammen til én
Lydinnstillingsknapp, og vi har kombinert disse fire komponentene for måling og volum
til to smartere komponenter som tar mye mindre plass.
Ser du nøye etter, ser du en annen ny funksjon vi er stolte av å ha på plass i Audacity:
Muligheten til å dele lydfilene dine gratis med vår nye online-tjeneste:
audio.com. Denne muligheten lar deg raskt eksportere og dele lyd med en spesiell lenke.
Med disse nye mulighetene, blir Audacity alt du trenger for å spille inn lyd,
finpusse prosjekter og dele arbeidet ditt med andre. Og vi har så vidt begynt.
Det kommer masse nye og store forbedringer til Audacity snart. Hvis du vil
vite hva som kommer, abonner på denne kanalen.
Takk og pass på deg selv!